Martie 2025

La sfârșitul lunii februarie 2025, în evidențele Agenției Județene pentru Ocuparea Forței de Muncă Vrancea erau înregistrați 2414 șomeri (din care 1167 femei), rata șomajului fiind de 2,15%.

 Din totalul de 2414 persoane înregistrate în evidențele AJOFM Vrancea, 743 erau beneficiari de indemnizaţie de şomaj, iar 1671 erau șomeri neindemnizați.

Structura șomajului pe grupe de vârste se prezintă sugestiv astfel:

|  |  |
| --- | --- |
| **Grupa de vârstă** | **Stoc la finele lunii** |
| **Total** | 2414 |
| < 25 ani | 181 |
| între 25-29 | 95 |
| între 30-39 | 408 |
| între 40-49 | 542 |
| între 50-55 | 564 |
| peste 55 ani | 624 |

 Șomerii cu nivel de instruire primar, gimnazial si profesional au ponderea cea mai mare în totalul şomerilor înregistraţi în evidenţele AJOFM Vrancea 76,8 %, somerii cu învățământ liceal 18,5%,  cei cu studii superioare sunt 4,68% .

 Structura șomerilor înregistrați pe nivel de ocupabilitate, stabilit prin profilare, se prezintă astfel: 719 persoane foarte greu ocupabile, 861 greu ocupabile, 762 mediu ocupabile, iar 72 sunt persoane ușor ocupabile.

 Încadrarea  într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

 Compartiment Comunicare AJOFM Vrancea